[image: image1.jpg]PES @ctivists





Nr. 2 / 24.02.2008
Bucureşti
Comunicat de presă
PES activists România îşi exprimă speranţa ca deciziile luate în cadrul Consiliului Naţional al PSD să permită partidului câştigarea alegerilor
PES activists România – militanţii Partidului Socialist European speră ca deciziile luate în cadrul Consiliului Naţional al PSD să permită partidului să îşi adune toate forţele în vederea câştigării alegerilor din acest an.
PES activists România îşi exprimă astfel speranţa ca eventualele disensiuni dintre  unii lideri să dispară cu această ocazie pentru a ne putea concentra pe lupta împotriva dezastrului pe care partidele de dreapta, PNL-PD, l-au produs la nivelul economiei şi societăţii româneşti.

Este timpul să construim şi să oferim oamenilor o alternativă credibilă la guvernare, deoarece PSD şi curentul social de stânga din societatea românească sunt singurii capabili să furnizeze experţii şi liderii pentru a conduce România către creştere şi dezvoltare.
Salutăm în aceeaşi ordine de idei prestaţiile D-lui. Adrian Năstase şi a D-lui. Dan Mircea Popescu, manifestându-ne dorinţa de a-i vedea lucrând împreună pentru viitorul partidului.
Discursurile pro-sociale, precum şi realitatea conform căreia PSD poate forma oricând trei sau patru guverne prin oamenii pe care îi are, ne permit să credem că începând chiar de mâine putem conduce România spre succesul economic şi social meritat.
Mesajul pe care îl adresăm astfel liderilor PSD, este să folosim pe deplin şi pozitiv energiile din cadrul şi din jurul partidului, pentru că doar aşa putem aduce schimbarea atât de necesară României.

